Nutukimas yra lėtinė, atsiradusi dėl per didelio riebalų kaupimosi liga, dėl kurios kyla daug komplikacijų. Nutukimui diagnozuoti naudojamas kūno masės indeksas (KMI), kuris apskaičiuojamas pagal formulę: KMI = svoris (kg) : ūgis (m)2
KMI reikšmėNutukimo laipsnis Ligų rizika 18,5-24,9Normalus svorisNėra 25,0-29,9AntsvorisNedidelė, stengtis, kad svoris nedidėtų 30,0-34,9I nutukimasPadidėjusi, būtina mažinti svorį 35-39,9II nutukimasDidelė, būtina mažinti svorį >40III (liguistas) nutukimasLabai didelė, būtina mažinti svorį KMI reikšmės Mažiau nei 18,5: svoris yra per mažas, todėl yra didesnė rizika susirgti tam tikromis ligomis dėl mažo svorio ir mitybos nepakankamumo. Rekomenduojama didesnio kaloringumo dieta, kad pasiektumėte normalų svorį. 18,5-24,9: svoris yra normalus. Rekomenduojama sveikai maitintis, būti fiziškai aktyviam, išlaikyti esamą kūno masę. 25-29,9: yra antsvorio, dėl to didėja rizika susirgti su nutukimu susijusiomis ligomis. Labai svarbu stebėti savo svorį, koreguoti mitybą, padidinti fizinį aktyvumą, kad svoris toliau nedidėtų. Jei jau sergama su nutukimu susijusiomis ligomis (aterosklerozė, II tipo cukrinis diabetas, padidėjęs cholesterolio kiekis kraujyje, arterinė hipertenzija ir pan.), rekomenduojama mažinti kūno masę. 30-34,9: I laipsnio nutukimas, yra vidutinė rizika susirgti su nutukimu susijusiomis ligomis. Rekomenduojama mažinti svorį: laikytis dietos, padidinti fizinį aktyvumą. Gydytojas gali skirti vaistų nutukimui gydyti. 35-39,9: II laipsnio nutukimas, yra didelė rizika susirgti su nutukimu susijusiomis ligomis. Rekomenduojama mažinti svorį: laikytis dietos, padidinti fizinį aktyvumą. Gydytojas gali skirti vaistų nutukimui gydyti. >40: III laipsnio nutukimas, yra labai didelė rizika susirgti su nutukimu susijusiomis ligomis. Rekomenduojama mažinti svorį: laikytis dietos, padidinti fizinį aktyvumą. Gydytojas gali skirti vaistų nutukimui gydyti arba rekomenduoti chirurginį gydymą.